Den Nord-Cimbriske Tilskuer, 1830-06-29
Rusland, Tyrkiet og Grækerland. Feldtmarskal Grev Diebitsch-Sabalkansky har tilendebragt sin Qvarantaine i Tiraspol og har begivet sig til Elisabetharod. Hs. M. Keiserinden af Rusland var den 17de Juni indtruffen til Breslau. - Keiser Nicholaus har ved en egenhændig Resolution, befalet at det ikke maa tillades Mahomedanerne i hans Stater, efter deres gamle Love, at begrave de Døde paa Dødsdagen; men først efter 3 Dages Forløb. - Fra Constantinopel. skrives, at den 21de Mai var Halil Paschas Secretair indtruffen, med den i Petersburg mellem den russiske Regjering og de tyrkiske befuldmægtigede afsluttede Convention, hvorved Porten faaer en Eftergivelse i Krigsomkostningerne af 3 Millioner Ducater, Porten har altsaa endnu kun 8 Millioner Ducater at erlægge, hvoraf een Million skal erlægges i October og een Mill. i Mai 1831; Resten bliver aarlig udbetalt i 6 Terminer. Sandschakascherif (Prophetens Fane) blev den 24de Mai under det sædvanlige Ceremoniel bragt fra Ramisschiflik til Serailler. Strax derpaa begav Sultanen sig til Tarapia, hvor han i Sommertiden vil opslaae sin Residents, og vil modtage den fra Rusland forventede Hall, Pascha, som skal have Prindsesse Hadidsche, en Niece af H. H. og en Datter af Mustapha den Fjerde, til Gemalinde. Blandt de nye militaire, Indretninger, som skal finde Sted ved HalitPaschas Ankomst, er Oprettelsen af en General=Stab for den tyrkiske Armee, ligesom ogsaa Oprettelsen af et ordentligt Artilleriecorps. Rygtet sagde, at der var kommen en Knude paa Traaden mellem den franske Gesandt og Reis Effendi, i Anledning af Expeditionen mod Algier; og man fortalte, at Gesandten var i Begreb med at begive sig i overordentlig Mission til Ægypten. Storveziren Reschid Pascha er allerede den 17de Mai igjen afreist fra Hovedstaden, efter at have havt Audients hos Storherren og fungeret som Storvezir i en 14 Dages Tid; man kjender ikke Hensigten med hans Afreise, nogle tale om en Expedition af 4 a 5000 Mand mod Candien; Andre troe, at den staaer i Forbindelse med de i Albanien udbrudte Uroligheder, som i den senere Tid have antaget en meget alvorlig Caracteer, og lader befrygte en meget betænkelig Crisis for det europæiske Tyrkie, hvilken kan ende som den græske Jnsurrection: det er ikke enkelte Districter, som nægte Porten Lydighed; men hele Albanien fra den ene Ende til den Anden, er i fuldt Oprør, og en Frihedsaand, der grændser til Fanatisme, har bemægtiget sig alle Gemytter; den nærværende Opstand i Albanien, er fremavlet af Nationalfølelse og Uafhængighedsaand. Den første Foranledigelse til Opstanden, gav de fra Feldten tilbagevendende albanesiske Tropper, der havde tabt al Ærefrygt for Porten, og ikke meere ville adlyde Paschaerne; til disse sluttede sig flere græske Æventyrere, som paa alle Maader søgte at ophidse Gemytterne, søgte at bevise Portens Afmagt ved det lykkelige Udfald af den græske Jnsurrection, og fremsat denne som et Exempel til Efterfølgelse; de tyrkiske befalhaveres udtømte Kasser og faa Tropper kunne ikke byde Oprørerne Modstand, disse bleve nu dristigere og angrebe og bemægtigede sig Staden Jakovo, som ved dens Nærliggenhed med Bosnien og Macedonien er af stor Vigtighed for deres Foretagender. Porten har nu udstædt en Skrivelse til alle Paschaer, hvori Tingenes Stilling i Albanien skildres, og de opfordres til, paa alle mulige Maader at med virke til Jnsurrectionens Undertrykkelse. - Fra Grækerland melde ældre Efterretninger, at den græske Præsident befandt sig den 7de Mai paa Ægina med de russiske Admiraler Heyden og Ricord, Admiral Heiden ville ufortøvet med 2 Linieskibe og 1 Corvette begive sig til Athen, hvor Akropolis skulle aabnes. Reisende bleve meget venskabelig modtagne af Beyen der, men som hidindtil havde nægtet enhver Adgangen.